Metodický pokyn ku kalkulácii nákladov na riešenie projektu v rámci slovensko-českej bilaterálnej spolupráce

Tento metodický pokyn stanovuje nasledovné pravidlá na základe Vykonávacieho protokolu k Dohode medzi vládou Slovenskej republiky a vládou Českej republiky o vedecko-technickej spolupráci zo dňa 27.mája 1999.

ČESKÁ  STRANA  hradí:
•	cestovné náklady pre českých vedecko-výskumných pracovníkov alebo expertov pri ceste do Slovenskej republiky,
•	pobytové náklady (majú formu denných diét) a ubytovanie pre slovenských vedecko-výskumných pracovníkov alebo expertov pri pobyte v Českej republike.

SLOVENSKÁ STRANA  hradí:
•	cestovné náklady pre slovenských vedecko-výskumných pracovníkov alebo expertov pri ceste do Českej republiky,
•	pobytové náklady a  ubytovanie pre českých vedecko-výskumných pracovníkov alebo expertov pri pobyte na Slovensku.
.......................................................................................................................................................
Oprávnené náklady, ktoré na projekt v rámci slovensko - českej bilaterálnej spolupráce poskytuje APVV:

Zahraničný hosť má nárok na:
-	cestovné výdavky po Slovensku v rámci krátkodobého pobytu 4 x 5 dní do roka
-	diéty + vreckové vo výške max. 32,07 EUR (966,– Sk)/deň 
-	ubytovanie max. 33,19 EUR (1 000,– Sk)/deň

Slovenský riešiteľ má pri odchode do Českej republiky  nárok na:
-	cestovné max. do výšky zodpovedajúcej cene lístka na vlak (nad 300 km rýchlik 1. 	triedy)
-	zdravotné poistenie

Slovenský riešiteľ ako sprievodca českého riešiteľa po Slovensku  má nárok na:
-	diéty v zmysle zákona č. 283/2002 Z. z.  o cestovných náhradách:
	od   5 – 12 hod.:    3,25 EUR (98,– Sk)
	od 12 – 18 hod.:   4,95 EUR (149,– Sk)
	nad 18 hod.:	7,63 EUR  (230,– Sk)
-	ubytovanie max. 33,19 EUR (1 000,– Sk)/deň 
-	cestovné po Slovensku

Slovenský riešiteľ zúčastňujúci sa konferencie, seminára alebo iných aktivít na území SR týkajúcich sa riešeného projektu má právo na:
-	diéty v zmysle zákona č. 283/2002 Z. z.  o cestovných náhradách:
	od   5 – 12 hod.:    3,25 EUR (98,– Sk)
	od 12 – 18 hod.:  4,95 EUR (149,– Sk)
	nad 18 hod.:	7,63 EUR  (230,– Sk)
-	ubytovanie max. 33,19 EUR (1 000,– Sk)/deň 
-	cestovné po Slovensku
-	nemá právo na úhradu konferenčných poplatkov z financií poskytnutých APVV
Upozornenie:

•	FINANČNÉ PROSTRIEDKY JE MOŽNÉ POUŽIŤ JEDINE NA MOBILITU RIEŠITEĽOV (teda aj na účasť na vedeckom podujatí bez úhrady vložného na vedecké 
podujatie). Diéty pre prijímaných pracovníkov musia byť preplatené v zmysle predpisov platných v SR.

•	DO 31. 1. 2009 JE ZODPOVEDNÝ RIEŠITEĽ SPOLU S PRÍJEMCOM POVINNÝ VYPRACOVAŤ A POSLAŤ PÍSOMNE AJ V ELEKTRONICKEJ FORME APVV ROČNÚ SPRÁVU O VYKONANÝCH ČINNOSTIACH NA PROJEKTE A O HOSPODÁRENÍ S POSKYTNUTÝMI PROSTRIEDKAMI ZA PREDCHÁDZAJÚCI ROK RIEŠENIA PROJEKTU. AK JE V TABUĽKE „SUMÁR“ ROZDIEL MEDZI PLÁNOVANÝM ROZPOČTOM A SKUTOČNÝM ČERPANÍM A NIE JE OD APVV POVOLENÉ PRENIESŤ TIETO NEVYČERPANÉ PROSTRIEDKY DO NASLEDUJÚCEHO RIEŠITEĽSKÉHO ROKU, JE POTREBNÉ TIETO PROSTRIEDKY DO 31. 1. 2009 VRÁTIŤ NA ČÍSLO ÚČTU   7000115360/8180. O tejto transakcii je nevyhnutné poslať APVV avízo kde bude uvedené číslo projektu a vrátená suma.

•	DO TERMÍNU 30 KALENDÁRNYCH DNÍ PO SKONČENÍ RIEŠENIA PROJEKTU JE ZODPOVEDNÝ RIEŠITEĽ SPOLU S PRÍJEMCOM POVINNÝ VYPRACOVAŤ A POSLAŤ PÍSOMNE AJ V ELEKTRONICKEJ FORME APVV ZÁVEREČNÚ SPRÁVU O VYKONANÝCH ČINNOSTIACH NA PROJEKTE A O HOSPODÁRENÍ S POSKYTNUTÝMI PROSTRIEDKAMI ZA CELÉ OBDOBIE RIEŠENIA  PROJEKTU. 	

•	CESTOVNÉ DO ZAHRANIČIA A ZDRAVOTNÉ POISTENIE  HRADÍ VYSIELAJÚCA STRANA.

•	AKÚKOĽVEK ZMENU RIEŠITEĽSKÉHO KOLEKTÍVU (slovenského aj českého) je 
	potrebné bez odkladu oznámiť APVV. 

•	CESTOVNÉ  JE MOŽNÉ UHRADIŤ MAXIMÁLNE DO VÝŠKY ZODPOVEDAJÚCEJ CENE LÍSTKA NA VLAK (pri vzdialenosti väčšej ako 300 km je možné cestovať rýchlikom 1. triedy). JE MOŽNÉ POUŽIŤ AJ OSOBNÉ AUTO a v tom prípade sa uhrádzajú cestovné výdavky len do výšky ceny lístku na vlak. PREVOZ TAXÍKOM SA NEUHRÁDZA.

•	1 EUR = 30,126 Sk